— Увесь час мы сутыкаемся з тым, што дзецi, якія прыязджаюць на нашы мерапрыемствы з Гродна і іншых гарадоў вобласці, аказваецца, нічога не ведаюць пра беларускі вясковы побыт, — панаракала яна. — Нават песень народных не ведаюць. Больш за тое — ім гэта нецікава. Хто вінаваты? Вядома, і школа ў тым ліку. Мабыць, ёсць у нас настаўнікі, якія так “прышчапляюць” любоў да гісторыі краіны, да яе культуры, што навучэнцам усё гэта ў выніку абыякава. І я, быць можа, рэзка скажу, але мне вельмі хацелася б паглядзець у вочы таму чалавеку, які такі прадмет, як спевы, пакінуў толькі для пачатковых класаў. Што хлапчукі і дзяўчынкі, нават чацвёртакласнікі, за гэты час зразумеюць пра беларускую музыку, што запомняць з яе? Натуральна, амаль нічога. Адкуль тады любові да яе ўзяцца?